A kavics
Egyszer volt, hol nem volt, volt egyszer egy folyó.

Úgy hívták, hogy magyarság.

Kezdetben apró erecskékből, fakadt a vize, később patakká, majd folyóvá lett.

A víz nyomására az útjába kerülő kövek belepotyogtak a folyómederbe. Így alakultak ki folyó hordalékai, a kavicsok.

A folyó vize alakította a sok-sok kavicsot.

Voltak kemény, ellenállóbb kövek, amiket nehezen alakított a folyó, de voltak puhább fajták is, ők könnyebben formálódtak.

Minden kavics más és más.

Nincs két egyforma köztük.

Egyes kavicsok a folyómeder szélére kerültek, a legtöbben azonban a folyó alján voltak. Őket mindig éri a víz, a Magyarság folyó vize.

A peremre került kavicsokat csak ritkán, áradáskor érinti a hűsítő víz.
Akik bent vannak a vízben, nem tudják azt, hogy milyen elszakadni a folyó vízétől.

Milyen az, amikor várják, hogy megérintse őket a víz.

Ők tudják, hogy mit jelent számukra a Magyarság folyó éltető ereje.

Nézzétek csak meg, hogy hova helyeztétek a kavicsotokat?

/a vízbe?/

Most árad a folyó. És mindannyian a vízben vagyunk, ez a mi kavics táborunk.

A kavicsnak nyoma marad a Földön.

Nem lehet megsemmisíteni. El nem égethetem.

Kőtőrővel szétzúzhatom, apró darabokra hull, de el nem múlik, csak apróbb lesz.

A kavics élettelen anyag

Ha a hűs forrásvízből kiemelem: hideg

Ha a napsütötte parton megérintem :meleg

Ha a tenyerembe szorítom, lassan átvesz a hőmből: fel tudom melegíteni

Energiát adok neki

Te kis kavics az enyém vagy, mert megtaláltalak és megtetszettél nekem.

Egyre jobban szeretlek –mert neked és nekem most már közös

Történetünk is van. –mondd el mi a te kavicsod története?

Mi történik egy kaviccsal?

A természetben alakul évmilliókig akár

Sóderként kikaparják a folyók medréből.

Elviszik olyan helyre, ahol köveket, kavicsokat árulnak

Készítenek belőle betont, téglát, lehet útépítő, de kert díszítő anyag is

Ha nagyon szerencsés a kavics, akkor valaki egyszer megtalálja, megcsodálja és akár magával is viszi emlékbe.

Kiemelt helyre, kincsei közé teszi.

Készít belőle valamit, amit megbecsül.

Lehet, hogy valakinek egész életében fontos lesz egy bizonyos kavics,

Míg mások rövid ideig őrizgetik.

A te kavicsod, nézd meg milyen szép!

Nézegesd egy kicsit!

Tegyük egy kupacba a kavicsokat!

Megtalálod a sok közül is azt, amelyik neked nagyon kedves?

Jelöljétek meg a kavicsotokat!

Használhattok filcet, festéket.

Tegyük egy kiemelt helyre a kincseinket!

